עיר הרצח (סדרת טלוויזיה)

עיר הרצח (באנגלית: Murderville) היא סדרת טלוויזיה משטרתית קומית המבוססת בעיקרה על אלתורים. הסדרה פותחה על ידי קריסטר ג'ונסון עבור רשת הזרמת המדיה נטפליקס. הסדרה מבוססת על הסדרה הבריטית  ברשת הטלוויזיה BBC. הסדרה עלתה לאוויר ב-3 בפברואר 2022 וכללה עונה אחת בת שישה פרקים וכן פרק ספיישל לכבוד חג המולד.

בסדרה המקורית, כל תושבי העיירה (וביניהם גם החשודים ברצח) הם סלבריטאים בריטים מוכרים המגולמים על ידי שחקנים. בעיר הרצח, כל הדמויות הן פיקטיביות ולא מבוססות על אנשים אמיתיים.

 עלילה 
בעיר הבדיונית "עיר הרצח" (באנגלית: Murderville), טרי סיאטל הוא בלש בכיר בתחנת המשטרה בעיר ובעלה לשעבר של רונדה ג'נקינס-סיאטל, מפקדת התחנה. בכל פרק, שחקן אורח מפורסם מגלם "בלש טירון" ומצוות בתור השותף החדש של טרי על ידי רונדה. למרות זאת, השחקן האורח לא מקבל תסריט לפני צילומי הפרק ועליו לאלתר במטרה למצוא את הרוצח. מבנה הפרקים מתחיל כך שטרי מקבל שותף חדש, המפקדת רונדה מספרת שבוצע רצח וטרי ושותפו יוצאים לחקור. בכל פרק ישנם שלושה חשודים ברצח, כאשר את השניים הראשונים מראיינים טרי ושותפו, ואילו את החשוד השלישי, השחקן האורח מתשאל לבדו כאשר טרי בחדר אחר ומסייע לשחקן באמצעות מיקרופון ואוזניה נסתרת.

בסוף כל פרק, שלושת החשודים מרוכזים בחדר אחד וטרי מצווה על השחקן האורח לחשוף מי לדעתו ביצע את הרצח. לאחר שהשחקן האורח נקב בשם של חשוד, המפקדת רונדה מתפרצת לזירה וחושפת בפני השחקן אם הוא צדק או לא.
 במידה והשחקן האורח ניחש נכון, הרוצח נלקח מהמקום על ידי שוטרים.
 במידה והשחקן האורח טעה, רונדה מפטרת אותו וחושפת בפניו מי היה הרוצח האמיתי. לאחר מכן הרוצח נלקח מהמקום על ידי שוטרים.

 שחקנים 
 דמויות קבועות 
 ויל ארנט – הבלש טרי סיאטל, הבלש הראשי בתחנת המשטרה בעיר. אדם מגושם המצוי בעיצומם של הליכי גירושין מרונדה. טרי מתקשה להמשיך הלאה לאחר מותה של שותפתו הקודמת, לורי גריפין שמתה לפני כ-15 שנה במהלך עבודתה.
  – מפקדת התחנה רונדה ג'נקינס-סיאטל, מפקדת התחנה ואשתו לשעבר של טרי. מופיעה בתחילת הפרק כשהיא מצוותת את טרי לשותף חדש ומודיעה על רצח שהתרחש בעיר. לאחר מכן, רונדה מופיעה בסוף הפרק וחושפת בפני השחקן האורח האם הוא צדק או טעה בניחושו.
  – אמבר קאנג, חוקרת מקרי מוות שמופיעה בתחילת הפרק. נוהגת להציג את הגופה בפני טרי ושותפיו.
 פיליפ סמית'י – דרן "דאז" פיליפס, בלש משטרה שמתחיל לצאת עם רונדה. לא מחבב את טרי.

 השותפים 
השותפים הם שחקנים מוכרים שמופיעים בתפקיד עצמם ומצוותים לטרי במטרה לחקור רצח.
 קונאן או'בריאן (עונה ראשונה) – סטנדאפיסט ומנחה תוכניות אירוח אמריקאי.
  (עונה ראשונה, אורח בפרק הספיישל) – שחקן פוטבול אמריקאי.
 קומייל ננג'יאני (עונה ראשונה) – שחקן אמריקאי.
  (עונה ראשונה) – שחקנית אמריקאית.
 שרון סטון (עונה ראשונה) – שחקנית אמריקאית.
 קן ג'ונג (עונה ראשונה) – שחקן אמריקאי.
 ג'ייסון בייטמן (פרק הספיישל) – שחקן אמריקאי.
 מאיה רודולף (פרק הספיישל) – שחקנית אמריקאית.
 פיט דייווידסון (פרק הספיישל) – שחקן אמריקאי.

 שחקנים אורחים 
 עונה ראשונה 
  – דב מלטון, שוליית קוסם לשעבר שעובדת בתור מלצרית.
  – קאת'י, מנהיגת תנועת מחאה נגד קוסמים.
 דייוויד ויין – מג'יק מלווין, קוסם.
 :
 צ'ארלס וורטינגתון – בנה של קורה וורטינגתון שירש מאמו את העסק המשפחתי.
 צ'סטר וורטינגתון – בנה השני של קורה המנודה ממשפחתו בעקבות פרנויות שמקורן בשרדנות. מתגורר בבונקר אותו הוא מכנה "המדינה שלו".
 צ'אד וורטינגתון – בנה השלישי של קורה ומשפיען רשת כושל.
 איאן גומז – קווין ריביירה, שותפו העסקי לשעבר של הנרצח סת' גורלי.
  – בראד טורקר, ספורטאי שלמד עם סת' גורלי וטרי סיאטל בתיכון.
  – ליסה קאפאביאנקו, למדה בעבר עם טרי בתיכון.
 נינה פדרט – נאנט' דובואה, שפית.
 אריקה הרמנדז – גברת אניה קמפבל, גננת בגן.
  – ויני פאלמירי, מנהיג "מאפיית משאית האוכל".
 אירן וויט – ד"ר ג'וסלין אלכסנדר, מנהלת בית חולים.
 סמנת'ה קוטארן – ד"ר מדיסון צ'אן, בת זוגו לשעבר של סבסטיאן פירס.
 ניקול סאליבן – רבקה הנדריקס, יזמית.
 פיטר גיליס – שיימוס דויל, רוצח שכיר במאפיה האירית.
  – דונלד ברטון, מפקח המשטרה במשטרת עיר הרצח.

 פרק הספיישל 
  – ג'ים טרנטלי, שדרן ספורט.
 קורטני פרצ'מן – מיה בריגס, העוזרת של ג'וני בריגס.
 אלייזה קופ – דונה פוקאצ'ה, משקיעה.
 דניס סיסנרוס – אנג'י, בת זוגו של ג'ים.

 אורחים מיוחדים 
 ג'ניפר אניסטון – לורי גריפין (עונה ראשונה), שותפתו לשעבר של טרי סיאטל שנהרגה בעת מילוי תפקידה כ-15 שנה טרם תחילת הסדרה. לא מופיעה בסדרה באופן פיזי, אך תמונתה מופיעה במשרדו של טרי. אניסטון קיבלה מקום ברשימת הקרדיטים של הפרק האחרון בעונה הראשונה.
 שון הייז – ג'וני בלייז (פרק הספיישל), שחקן פוטבול שנרצח בזמן שהיה מחופש לסנטה קלאוס.
 טואוני ניוסם – ראשת העיר פאלמר (פרק הספיישל), ראשת "עיר הרצח" שמסייעת לטרי ולבלשים לפתור את תעלומת הירצחו של ג'וני בלייז.

 סקירת הסדרה 
עונהפרקיםתאריך שידור מקורי163 בפברואר 2022פרק הספיישל15 בדצמבר 2022
+עונה ראשונהמספר כללימספר בעונהשם הפרקשחקן אורחבוים על ידינכתב על ידיתאריך שידור מקורי11שוליית הקוסםקונאן או'בריאןברנן שרוףמרינה קוקנברג וקריסטר ג'ונסון3 בפברואר 202222רצח משולשברנן שרוףקריסטר ג'ונסון וקרי או'ניל3 בפברואר 202233ככל הנראה יבצע רצחקומייל ננג'יאני3 בפברואר 202244נרצח על ידי מרקמרינה קוקנברג וקריסטר ג'ונסון3 בפברואר 202255חסר לבשרון סטוןהאנה לוי ואדריאנה רובלס3 בפברואר 202266המקרה שלא פוענחקן ג'ונגג'ק קוקודה3 בפברואר 2022
+פרק הספיישלמספר כללימספר בעונהשם הפרקשחקן אורחבוים על ידינכתב על ידיתאריך שידור מקורי71מי הרג את סנטה?ג'ייסון בייטמן, מאיה רודולף ופיט דייווידסוןלורה מרפיקריסטר ג'ונסון15 בדצמבר 2022

 ביקורות 
האתר Rotten Tomatoes העניק לסדרה ציון של 74% טריות על סמך 35 ביקורות.

האתר Metacritic העניק לסדרה ציון של 65/100 על סמך 17 ביקורות.

 קישורים חיצוניים 

 הערות שוליים 

קטגוריה:נטפליקס: תוכניות וסדרות
קטגוריה:סדרות קומדיה אמריקאיות
קטגוריה:סדרות משטרה ופשע
קטגוריה:סדרות טלוויזיה אמריקאיות שעלו לשידור בשנת 2022